Najbolji teniser sveta Novak Đoković sa svojom suprugom Jelenom, će donirati milion evra svojoj zemlji u za kupovinu respiratora i medicinske opreme.

On je na online konferenciji iz Marbelje, gde se trenutno nalazi, obratio novinarima.

Novak se na samom početku izlaganja zahvalio svim lekarima koji danonoćno rade na spašavanju života ljudi, baš kao i vlastima koje čine sve kako bi olakšali funkcionisaje i rad svih.

– Hvala vam što ste prisutno danas na konferencijskom druženju. Pre svega bih započeo sa velikom zahvalnošću svom medicinskom osoblju koje se danima širom sveta bori za zdravlje ljudi i trudi da na svaki način pomogne inficiranima. Nepredvidiva situacija, jako ozbiljna, iz dana u dan se menja i izvor informacija i stanje.

– Zahvaljujem se i državnim vlastima koje su bile na raspolaganju, komunicirali smo sa svima koji su nam bili na raspolaganju i davali informacije koje su pomogle kako da sprovedemo donaciju.

Potom, Novak je istakao da donira milion evra za kupovinu respiratora i dodatne medicinske opreme.

– Broj obolelih i inficiranih raste svakim danom i u skladu sa tim smo Jelena i ja i fondacija odlučili da prikupimo što više informacija da ustanovimo koji je najbolji način kako da doniramo svoje resurse, znanje i novac i kako bi najadekvatnije ta pomoć mogla da utiče na zdravlje ljudi širom Srbije.

– Naša donacija je milion evra za kupovinu respiratora i dodatne robe. Respiratori su najneophodnija oprema za spasavanje života. Sudeći po stanju u bolnicama, oni su već danas potrebni i najbolje su kratkoročno, a i dugoročno rešenje. Zato smo odlučili da milion doniramo za respiratore putem mog strica Gorana koji ima uticajnu mrežu ljudi na kineskom tržištu.

– Došli smo direktno do proizvođača i čekamo svakog dana da dođe informacija o količini respiratora i cenama. Otac i majka imaju mnoge prijatelje po Evropi, u Nemačkoj smo našli neke respiratore i tamo ćemo neke kupiti i donirati gde je najpotrebnije – saopštio je Đoković.

Da podsetimo, Novak je sa porodicom trenutno u Marbelji, gde se pridržava svih pravila izolacije i gde provodi vreme tokom pauze izazvane nepredviđenim okolnostima.